Document ID: /fineweb-2-swissfilter-quality_10-filterrobots/filtered/00027.jsonl.gz/51

änguringi kõige väiksemad tegid väikse jalutuskäigu ja said mängida puude vilus - varjus kuuma päikese eest, keskmine vanusegrupp (5-8 a) otsis metsast kõike mida seal olema ei peaks. Enel oli hoolikalt ette valmistanud vastava aardejahi, mis pakkus lastele suurt huvi ning juhtis tähelepanu looduskaitsele.
Vanem rühm, ehk juba "Eesti noored", said osa fotograaf Helen Ree korraldatud fotoringi tunnist. Õpiti kasutama foto kaameraid ning kasutama nii looduslikku kui ka aparaadi enda valgusallikaid. Helen oli ettevalmistanud ülesanded, mille lapsed lahendasid ning mille tulemuseks valmis pikk rida toredaid pilte.
TULGE ESINEMA! Kallid täiskasvanud, Heleni fotokursus, Annika ettekanne kosmosest, Jane korraldatav muusikapäev on näited ühekordsetest vahvatest mini-projektidest, mis annavad mänguringile palju lisaväärtust ning kergendavad vabatahtlikest koosneva õpetajagrupi tööd. Kui teil on idee ja oskus, mida sooviksite siinsete Eesti lastega jagada, siis andke endast märku. Olete väga oodatud läbi viima mönda tundi, rääkides oma tööst vöi hobist
ning pakkudes lastele eesti keele arenemist läbi põnevate lugude ja tegemiste.
Samuti on oodatud abikäed isegi nende noorte näol, kellel endil veel lapsi pole. Koora kuus toimuvad pühapäevakud on hea vöimalus kontaktide loomiseks. Vabatahtliku töö eest lubab selts omalt poolt soovituskirja vöi referentsi, et teie panus ka teie endi eluloos jälje maha jätaks. Võtke ühendust Kirstiga!
Siinkohal suur kummardus mänguringi kollektiivile, kes mänguringi tunde nii pühendunult ettevalmistavad ja läbi viivad!
Ja suur tänud vanematele, kes lähedalt ja kaugelt oma lapsed mänguringi toovad. See pole iseeesest mõistetav pingutus ning on tihti seotud pühapäeva hommikuse hambakrigistamisega, mis hiljem laiaks naeratuseks venib.
Aga see pingutus on seda väärt!
Aitäh.
/M.Loertscher, 1.9.2015/